[pic] | AZ EURÓPAI KÖZÖSSÉGEK BIZOTTSÁGA |

Brüsszel, 26.10.2007

SEC(2007) 1454 végleges

2. SZ. MÓDOSÍTÓ INDÍTVÁNY A 2008. ÉVI ELŐZETES KÖLTSÉGVETÉSI TERVEZETHEZ

ÁLTALÁNOS BEVÉTELKIMUTATÁS SZAKASZONKÉNTI BONTÁSÚ BEVÉTELI ÉS KIADÁSI KIMUTATÁS III. Szakasz - Bizottság

(előterjesztő: a Bizottság)

2. SZ. MÓDOSÍTÓ INDÍTVÁNYA 2008. ÉVI ELŐZETES KÖLTSÉGVETÉSI TERVEZETHEZ

ÁLTALÁNOS BEVÉTELKIMUTATÁSSZAKASZONKÉNTI BONTÁSÚ BEVÉTELI ÉS KIADÁSI KIMUTATÁSIII. Szakasz - Bizottság

Tekintettel:

- az Európai Közösséget létrehozó szerződésre és különösen annak 272. cikkére,

- az Európai Atomenergia-közösséget létrehozó szerződésre és különösen annak 177. cikkére,

- a legutóbb az 1995/2006/EK, Euratom tanácsi rendelettel[1] módosított, az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre[2] és különösen annak 34. cikkére,

A Európai Bizottság az indokolásban felsorolt okok miatt a költségvetési hatóság elé terjeszti a 2008. évi előzetes költségvetési tervezetre vonatkozó 2. módosító indítványt.

TARTALOMJEGYZÉK

1. Bevezetés 4

2. A természeti erőforrások megőrzése és kezelése 5

2.1. Összefoglaló táblázat 5

2.2. Mezőgazdasági kiadások (piachoz kapcsolódó kiadások és közvetlen kifizetések) 5

2.2.1. Teljes áttekintés 5

2.2.2. Euró-dollár árfolyam 6

2.2.3. Részletes megjegyzések 6

2.3. Nemzetközi halászati megállapodások 11

2.4. A nómenklatúra változása és költségvetési megjegyzések 12

ÖSSZEFOGLALÓ TÁBLÁZAT A PÉNZÜGYI KERET FEJEZETEI SZERINTI BONTÁSBAN 13

ÁLTALÁNOS BEVÉTELKIMUTATÁS

SZAKASZONKÉNTI BONTÁSÚ BEVÉTELI ÉS KIADÁSI KIMUTATÁS

Az általános bevételkimutatást és a szakaszonkénti bontású bevételi és kiadási kimutatást a SEI-BUD-rendszeren keresztül külön továbbítják. Az általános bevételkimutatás és a szakaszonkénti bontású bevételi és kiadási kimutatás angol nyelvű változatát tájékoztatásul mellékletként csatolják a költségvetéshez.

1. BEVEZETÉS

A költségvetési fegyelemről és a pénzgazdálkodás hatékonyságáról és eredményességéről szóló intézményközi megállapodás (II: melléklet B. pont)[3] úgy rendelkezik, hogy „Amennyiben szükségesnek ítéli, a Bizottság ad hoc módosító indítványt nyújthat be a költségvetési hatóság két ágához az előzetes költségvetési tervezetben szereplő mezőgazdasági kiadások becsléséhez alapul szolgáló adatok naprakésszé tétele céljából, és/vagy – az érintett pénzügyi év január első napján hatályban lévő halászati megállapodásokkal kapcsolatosan rendelkezésre álló legfrissebb információk alapján – a nemzetközi halászati megállapodásokra vonatkozó működési tételek és a tartalékot képező előirányzatok összegének és felosztásuknak korrigálása érdekében.” Ezt a módosító indítványt október végéig kell megküldeni a költségvetési hatóság részére.

A Bizottság ezúton előterjeszti a 2008. évi előzetes költségvetési tervezetre irányuló (2/2008. számú) ad hoc módosító indítványt, amely a mezőgazdasági kiadások becsült szükségleteinek gondos, tételenkénti aktualizálását tartalmazza. A módosító indítvány a változó piaci tényezők mellett figyelembe veszi az előzetes költségvetési tervezet összeállítása óta az agrárágazatban elfogadott jogalkotói határozatokat, a közvetlen kifizetésekre vonatkozó módosított becsléseket, valamint minden javaslatot, amely a következő költségvetési év során valószínűleg hatással bír majd. A módosító indítvány a nemzetközi halászati megállapodásokból adódó aktualizált adatokat is tartalmazza.

A módosító indítvány, akárcsak az előzetes költségvetési tervezet, a Közösség mint egész szükségletein alapul. Ami a piaci intézkedéseket illeti, az előirányzatok tagállamok szerinti bontása nem áll rendelkezésre. Ezen kívül hangsúlyozni kell, hogy ezek az előirányzatok előrejelzésnek, és nem kiadási célkitűzésnek tekintendők. A tényleges kiadások elsősorban a tényleges piaci feltételek, az aktuális euró-dollár árfolyam, valamint a tagállamok fizetései ütemének függvényében alakulnak majd. Mivel kötelező kiadásokról van szó, – a pénzügyi keret által szabott korlátokon belül – mértéküktől függetlenül maradéktalanul sor kerül azon összegek visszatérítésére, amelyeket a tagállamok a rendelkezéseknek megfelelően fizetni kötelesek.

A módosító indítványban használt euró-dollár árfolyam alapja a közös agrárpolitika finanszírozásáról szóló 1290/2005/EK tanácsi rendelettel összhangban a 2007. július 1. és szeptember 30. közötti átlagos árfolyam. Az árfolyam 1,37 (1 EUR=1,37 USD), és az előzetes költségvetési tervezethez képest a szükségletek mintegy 17 millió eurós növekedését eredményezi.

Néhány költségvetési megjegyzést az átláthatóság és az egyértelműség érdekében aktualizáltak.

A 2. fejezet teljes előirányzat-igényét 55 305,5 millió euróra becslik, 3 494,5 millió eurónyi mozgásteret hagyva a pénzügyi keret megfelelő felső korlátja alatt a kötelezettségvállalási előirányzatoknál.

A mezőgazdasági kiadások iránti szükséglet (az EMGA által finanszírozott állategészségügyi és halászati kiadásokat is beszámítva) 41 166,5 millió eurót tesz ki, ami az előzetes költségvetési tervezethez képest 1 332,5 millió eurós csökkenést jelent.

A nemzetközi halászati megállapodások megnevezés módosulása azokkal a pénzügyi kompenzációkkal kapcsolatos, melyeket a Grönlanddal és Guineával kötött halászati partnerségi megállapodás alapján a kvóta feletti fogásmennyiségre fizetnek. A tervezett módosítások összességükben nem módosítják a halászati megállapodásokban előirányzott összmennyiséget.

2. A természeti erőforrások megőrzése és kezelése

2.1. Összefoglaló táblázat

2008. évi előzetes költségvetési tervezet (PDB) | 2/2008 módosító indítvány | Különbözet |

millió EUR | (a) | (b) | (c)=(b)-(a) |

Kötelezettségvállalási előirányzat | Kifizetési előirányzat | Kötelezettségvállalási előirányzat | Kifizetési előirányzat | Kötelezettségvállalási előirányzat | Kifizetési előirányzat |

A 2. fejezet előirányzatai összesen | 56.275,8 | 54.770,5 | 55.305,5 | 53.439,2 | -970,3 | -1.331,3 |

Pénzügyi keret | 58.800 | 58.800 | - |

fennmaradó mozgástér | 2.524,2 | 3.494,5 | 970,3 |

Ebből: |

Mezőgazdasági kiadások (piachoz kapcsolódó kiadások és közvetlen kifizetések)[4] | 42.499,0 | 42.447,1 | 41.166,5 | 41.115,6 | -1.332,5 | -1.331,5 |

Vidékfejlesztés | 12.570,7 | 11.382,9 | 12.932,7 | 11.382,9 | 362,0 | - |

Nemzetközi halászati megállapodások | 193,2 | 195,2 | 193,2 | 195,2 | 0 | 0 |

ebből: -„Operatív sor” | 154,4 | 156,4 | 155,1 | 157,1 | 0,7 | 0,7 |

-„Tartalék" | 38,8 | 38,8 | 38,1 | 38,1 | -0,7 | -0,7 |

2.2. Mezőgazdasági kiadások (piachoz kapcsolódó kiadások és közvetlen kifizetések)

2.2.1. Teljes áttekintés

A 2008. évi 2. számú módosító indítvány azt hivatott biztosítani, hogy a mezőgazdasági költségvetés a legfrissebb gazdasági adatokon és az aktuális jogi keretfeltételeken alapuljon. Szeptemberre a Bizottság rendelkezésére állnak a 2007. évi termelés (betakarítás) szintjére vonatkozó első tájékoztató adatok, amelyek a 2008. évi költségvetési szükségletek megbízható becslésének alapjául szolgálnak.

A Bizottság – akárcsak a múltban – ezúttal is tételenként gondosan felülvizsgálta a mezőgazdasági kiadásokra vonatkozó becsléseit. Ez a módosító indítvány a piaci tényezők mellett figyelembe veszi az előzetes költségvetési tervezet összeállítása óta az agrárágazatban elfogadott jogalkotói határozatokat, valamint javaslatokat.

A mezőgazdasági kiadások (EMGA)[5] teljes előirányzott összege 41 166,5 millió EUR, amely alacsonyabb, mint a 2008. évi előzetes költségvetési tervezetben szereplő becslés (- 1 332,5 millió EUR). Ez a megtakarítás a következőkből tevődik össze: az agrárpiaci intervenciók szükségletének lefelé történt korrigálásából (a 05 02. alcím -659 million EUR összege), mivel az agrárpiaci helyzetre vonatkozóan optimistább előrejelzések jelentek meg; az Egyesült Királyság által kedzeményezett önkéntes modulációt követően a közvetlen támogatásokból a vidékfejlesztéshez átcsoportosított 362 millió euróból; továbbá a célhoz kötött bevételek felfelé való korrigálásából, ami a megemelt tejilleték (+ 64 millió EUR) és a 2007-ről áthozott + EUR 248 millió összegű kiegészítő bevétel eredménye.

2.2.2. Euró-dollár árfolyam

A közös agrárpolitika finanszírozásáról szóló 1290/2005/EK tanácsi rendelet 21. cikkével összhangban ez a módosító indítvány euró-dollár árfolyamként az elmúlt három hónap árfolyamainak átlagát alkalmazza. E módosító indítvány esetében ez a 2007. július 1. és szeptember 30. közötti időszakot jelenti. A nyilvántartott átlagárfolyam 1 EUR = 1,37 USD, amely magasabb az előzetes költségvetési tervezetben használt árfolyamnál (1 EUR = 1,31 USD). Ez az árfolyamváltozás mintegy 17 millió euróval növeli a szükségleteket (6 millió euróval a gabonapiaci intézkedések és 11 millió euróval a cukorvisszatérítések esetében).

2.2.3. Részletes megjegyzések

05 02 Agrárpiaci intervenciók (előirányzatok: – 971 millió EUR)

előirányzatok az előzetes költségvetési tervezetben: 5 003 millió EUR

előirányzatok a módosító indítvány után: 4 032 millió EUR

Az agrárpiacok többségének kedvező kilátásaival magyarázható az előirányzatok csökkenése (- 971 millió EUR), különösen a gabona (- 288 millió EUR), az I. mellékletben felsoroltakon kívüli termékekre fizetett visszatérítés (- 48 millió EUR) és a tejtermékek (- 239 millió EUR) esetében. Megjegyzendő továbbá az igényelt előirányzatok további csökkentése a gyümölcs és zöldség piaca esetében (- 579 millió EUR), amely a termelői szervezetek működési alapjainak nyújtott kifizetési szükségletek, illetve a feldolgozott paradicsomtermékekre nyújtott termelési támogatás iránti szükségletek lefelé történő korrekcióját (- 161 millió EUR) tükrözi. A zöldség- és gyümölcspiacok által igényelt előirányzatok csökkenéséhez hozzájárul továbbá az, hogy e költségvetési sorra csoportosítottak át 467 millió EUR célhoz kötött bevételt.

Ezzel szemben jó néhány ágazatban nőtt az előirányzat-szükséglet. A cukor esetében a költségvetési előirányzatok 441 millió euróról 576 millió euróra nőttek (+ 135 millió EUR). A 2008. évi előzetes költségvetési tervezetben becsülthöz képest különösen az exportvisszatérítések vonnak el jelentős összeget, mivel a világpiaci árakra vonatkozó előrejelzéseket lefelé korrigálták, és az euró dollár árfolyam is módosult. A borágazat 35 millió euróval több előirányzatot igényel, főként mivel egyes, eredetileg 2007-ben esedékes kiadások a 2008. évi költségvetésbe kerültek átvitelre, miután felülvizsgálták a tagállamok által benyújtott kifizetési ütemterveket, elsősorban az égetettszesz-előállítással és a bortermelő területek termelésből való tartós kivonásával összefüggésben. Emellett az előirányzatok felfelé történő korrekciójára került sor az élelmiszerprogramok (+6 millió EUR), az ösztönző intézkedések (+ 7 millió EUR), a POSEI (+ 7 millió EUR), a marha- és borjúhús (+ 4 millió EUR), valamint a tojás és a szárnyasok (+ 9 millió EUR) esetében.

Az alábbi észrevételekben egyes meghatározott ágazatok esetében kifejtjük az előzetes költségvetési tervezet és a módosító indítvány előirányzatai közötti fő különbségeket.

05 02 01. – Gabonafélék ( előirányzatok: – 288 millió EUR )

előirányzatok az előzetes költségvetési tervezetben: 279 millió EUR

előirányzatok a módosító indítvány után: - 9 millió EUR

A gabonafélék költségvetési szükségleteinek hirtelen csökkenését azok a szokatlan és máig is ható piaci fejlemények idézték elő, amelyek a 2007-es gazdasági évben kezdődtek és a 2007/2008-as gazdasági év kezdetétől felerősödtek. A legfontosabb a gabonafélék intervenciós célú raktározásának csökkenése (-213 millió EUR). A 2006/2007-es gazdasági évben a fogyasztás várhatóan meghaladja majd a termelést, ami a globális készletek mennyiségének csökkenését és a gabonaárak redkordszintű emelkedését vonja maga után. A különleges éghajlati viszonyoknak köszönhetően és a korábbi várakozásokkal ellentétben az EU 2007/2008. évi gabonatermelésére becsült adatot 25 millió tonnával csökkentették. Várhatóan nem fog sor kerülni intervenciós célú gabonafelvásárlásra, míg a búza és a kukorica intervenciós készleteit magas árakon a hazai piacon értékesítik majd. A 2007/2008-as gazdasági év eleji kisebb nyitókészletet is beszámítva mindez az intervenciós készletek nullára csökkenéséhez fog vezetni. A gabona intervenciós készletezése esetében a készletek jóval a beszerzési ár feletti értékesítése ráadásul 88 million EUR nyereséget fog eredményezni.

Az adott piaci helyzet a gabonával kapcsolatos exportvisszatérítési előirányzatok csökkenéséhez is hozzájárul (- 45 millió EUR ). Az alapvető gabonafélék esetében a 2007/2008-as gazdasági év folyamán várhatóan nem kerül sor visszatérítés kifizetésére, a feldolgozott termékekre és a burgonyakeményítőre pedig várhatóan csak korlátozott, 10 millió EUR illetve 7 millió EUR összegű visszatérítést fizetnek.

A korábban említetteknek megfelelően az euro erősödése miatt a gabonaágazat 6 millió euróval több forrást igényel.

Az alábbi táblázat a gabona intervenciós készletei esetében veti össze a jelenlegi helyzetet az előzetes költségvetési tervezettel.

Előzetes költségvetési tervezet (millió tonna) | Módosító indítvány (millió tonna) |

Nyitó állomány Felvásárlás Értékesítés Záró állomány Átlagos állomány | 4.3 3.5 2.4 5.4 5.9 | 1.3 0 1.3 0 0.2 |

A 2007. évi költségvetés végrehajtására vonatkozó legfrissebb adatok alapján a keményítő termelési visszatérítése várhatóan 30 millió euróval csökken a 2008. évi előzetes költségvetési tervezethez képest.

05 02 05. – Cukor (előirányzatok: + 135 millió EUR)

előirányzatok az előzetes költségvetési tervezetben: 441 millió EUR

előirányzatok a módosító indítvány után: 576 millió EUR

A cukorágazathoz kapcsolódó előirányzatok az előzetes költségvetési tervezetben szereplő 441 millió euróról a módosító indítványban meghatározott 576 millió euróra növekednek. Ez a nettó növekedés számos, piachoz kapcsolódó feltétellel magyarázható, olyan körülmények között, amikor a cukorpiaci egyensúlyhiány bizonyítottnak tekinthető.

Az exportvisszatérítések növekedése (+ 279 millió EUR) egyrészt a cukor világpiaci árcsökkenésének, másrészt az euró-dollár árfolyam emelkedésének tudható be. Mivel a 2006-2007-es gazdasági évben esedékes visszatérítési kifizetésekben késedelmek mutatkoznak, az előzetes költségvetési tervezethez képest növekszik az e gazdasági év részét képező, de a 2008. évi költségvetést terhelő visszatérítések aránya.

Cukortárolás (-144 millió EUR). Az előzetes költségvetési tervezet készítéséhez használt kiindulási hipotézis azzal számolt, hogy a készletszintben nem következik be változás, és hogy a cukortartalék 2007. október 1-jei szintje zéró tonna. Az aktuális statisztikák alapján az időszak elején 638,1 millió tonna a készlet, a hipotézis értelmében pedig e cukorkészlet túnyomó részét a gazdasági év során értékesítik. Az értékesítésből származik némi bevétel, ami magyarázatot ad a tervezett negatív előirányzatra.

05 02 08. - Gyümölcs és zöldségfélék (előirányzatok: - 597 millió EUR)

előirányzatok az előzetes költségvetési tervezetben: 1 325 millió EUR

előirányzatok a módosító indítvány után: 728 millió EUR

A gyümölcs- és zöldségfélék előrejelzett szükséglete az előzetes költségvetési tervezethez képest 130 millió euróval csökken. E csökkenéshez hozzáadódik továbbá a célhoz kötött bevételekből finanszírozott 467 millió EUR, ami a 2/2008. számú módosító indítványban összességében 597 millió EUR csökkenést eredményez.

A szükségletek csökkenésének fő oka a 05 02 08 03. - Termelői szervezetek számára biztosított működési alapok jogcímhez kapcsolódó bizonyos mértékű megtakarítás, amely a tagállamoktól származó legfrissebb adatok alapján 123 millió EUR összegű előirányzat-csökkenést eredményez.

A 05 02 08 06. - Feldolgozott paradicsomból készült termékekre vonatkozó termelési támogatás soron szereplő előirányzatok a feldolgozásra előrejelzett mennyiség csökkenése miatt (az előzetes költségvetési tervezetben szereplő 10,3 millió tonnáról a módosító indítványban szereplő 9 millió tonnára) szintén csökkentek.

E megtakarításokat a 05 02 08 01. - Gyümölcsre és zöldségre vonatkozó export-visszatérítések és a 05 02 08 02. - Kivonási és felvásárlási támogatás jogcímek esetében részben ellentételezik az előzetes költségvetési tervezetben be nem tervezett, elsősorban a késedelmes fizetéseknek tulajdonítható előirányzat-növekedések.

05 02 09. jogcímcsoport - A bortermelői ágazat termékei (előirányzatok: + 35 millió EUR)

előirányzatok az előzetes költségvetési tervezetben: 1 377 millió EUR

előirányzatok a módosító indítvány után: 1 412 millió EUR

A 2008. évi előzetes költségvetési tervezethez képest a borlepárlás (+ 14 millió EUR) és a termelésből tartósan kivont bortermelő területek (+ 30 millió EUR) előirányzatai mutatnak emelkedést a módosítás nyomán. A lepárláshoz kapcsolódó előirányzat-növekmény fő oka a finomszesz-előállítást célzó önkéntes borlepárlás, melynek esetében egyes tagállamok a korlátozott lepárlási kapacitásokra hivatkozva kérvényezték a feldolgozási időszak meghosszabbítását. Ennek hatásaként az eredetileg a 2007. évi költségvetésbe beállított kiadások egy részét a 2008. évi költségvetés fogja finanszírozni. A termelésből való végleges kivonás esetében a tagállamoktól származó legfrissebb adatok arra utalnak, hogy az előzetes költségvetési tervezethez képest nagyobb arányú kifizetésre fog sor kerülni 2008-ban. Másfelől az exportvisszatérítések és az alkoholra vonatkozó tárolási intézkedések várhatóan kevésbé lesznek költségesek a korábban vártnál (Exportvisszatérítések: - 8 millió EUR; Alkoholra vonatkozó tárolási intézkedések: - 1 millió EUR).

05 02 11 04. – POSEI (a közvetlen támogatások és a FISH 11 02 03. kivételével) (előirányzatok: + 7 millió EUR)

előirányzatok az előzetes költségvetési tervezetben: 213 millió EUR

előirányzatok a módosító indítvány után: 220 millió EUR

Az ezen költségvetési soron bekövetkezett növekedés (+ 7 millió EUR) a Kanári-szigetekkel érvényben lévő egyedi ellátási rendszerhez kötődő előirányzat-növekedés eredménye, az előirányzatot a 2007. évi költségvetés végrehajtására vonatkozó legfrissebb adatok nyomán vizsgálták felül. E költségvetési sor vizsgálatánál a 05 03 02 50. költségvetési sort is figyelembe kell venni, melynek esetében a piachoz kapcsolódó kiadások és a közvetlen támogatások közötti különbség további pontosításának köszönhetően 4 millió EUR átcsoportosítására került sor a közvetlen támogatások jogcímből (05 03 02 50.) a piachoz kapcsolódó kiadások javára (05 02 11 04. költségvetési sor).

05 02 12. – Tej és tejtermékek (előirányzatok: - 239 millió EUR)

előirányzatok az előzetes költségvetési tervezetben: 406 millió EUR

előirányzatok a módosító indítvány után: 167 millió EUR

A tejtermelő ágazat aktualizált piaci előrejelzései megerősítik a 2008. évi előzetes költségvetési tervezet alapjául szolgáló elemzést, amely a tejtermékek esetében jó piaci kilátásokat mutat. Az exportvisszatérítések szintjének nullára csökkentéséhez különösen a csaknem minden tejtermékre érvényes magas belső és világpiaci árak járultak hozzá (249 millió EUR). Másrészről viszont a vajzsír (+ 6 millió EUR) és az iskolatej (+ 3 millió EUR) intervenciós készletezéséhez kapcsolódó intézkedések kiadásai várhatóan némileg magasabbak lesznek. Az iskolatej ügyében a Tanács a támogatási szint harmonizálása mellett, illetve amellett határozott, hogy hatályát széles termékskálára fogja kiterjeszteni.

05 02 13. – Marha- és borjúhús (előirányzatok: +4 millió EUR)

előirányzatok az előzetes költségvetési tervezetben: 57 millió EUR

előirányzatok a módosító indítvány után: 61 millió EUR

A marha- és borjúhús piaci helyzetére az EU-ban továbbra is jelentős kereslet és stabil árak jellemzőek, ami az exportvisszatárítésre szánt előirányzatok további csökkentését teszi lehetővé (- 7 millió EUR). A rendkívüli támogató intézkedések (a harminc hónaposnál idősebb állatokkal kapcsolatos eljárási rend, valamint a BSE kapcsán az idős állatok levágására és megsemmisítésére vonatkozóan hozott intézkedések) finanszírozására szolgáló költségvetési jogcím esetében a legfrissebb adatok alapján további kiadások válnak szükségessé (+ 11 millió EUR) a 2008. évi előzetes költségvetési tervezethez képest.

05 02 15 – Sertéshús, tojás, baromfi, méhészet és egyéb állati termékek (előirányzatok: + 9 millió EUR)

előirányzatok az előzetes költségvetési tervezetben: 140 millió EUR

előirányzatok a módosító indítvány után: 149 millió EUR

A módosító indítvány a 2008. évi előzetes költségvetési tervezethez képest a tojás (+ 1 millió EUR) és a baromfi exportvisszatérítésére fordított kiadások megnövelését javasolja annak érdekében, hogy a visszatérítések szintje a legaktuálisabb állapotot tükrözze.

05 03. – Közvetlen támogatások (előirányzatok: -381 millió EUR)

előirányzatok az előzetes költségvetési tervezetben: 37 213 millió EUR

előirányzatok a módosító indítvány után: 36 832 millió EUR

Ezen alcím előirányzatait 381 millió euróval csökkentették. Az előrejelzett igények ugyanakkor nagyjából az előzetes költségvetési tervezetnek megfelelő szinten maradnak. A lefelé történő korrekció főként a vidékfejlesztésre átcsoportosított önkéntes modulációnak (362 millió EUR) tudható be, amely az ellentételező 05 04 05 01. jogcímen a kötelezettségvállalási előirányzatok ugyanilyen összegű növekedését idézi elő.

05 03 01. – Termeléshez nem kötődő közvetlen támogatások (előirányzatok: - 376 millió EUR)

előirányzatok az előzetes költségvetési tervezetben: 30 870 millió EUR

előirányzatok a módosító indítvány után: 30 494 millió EUR

Az egységes támogatási rendszer esetében továbbra is a 2008. évi előzetes költségvetési tervezetben rögzített azon feltevésből indulnak ki, hogy a tagállamok az egyes felső korlátok 99 %-áig hajtják végre a költségvetést. Ezért a 05 03 02 51. költségvetési sorba csak egy tételt csoportosítottak át (lásd a POSEI megjegyzéseket), illetve az Egyesült Királyság által alkamazott önkéntes moduláció terhére 358,6 millió EUR összeg került levonásra (a modulációt követően). A területalapú egységes támogatási rendszer éves pénzügyi kereteit csökkentették[6] (- 7 millió EUR) az 1782/2003/EK rendelet 143ba. cikkében említett, Romániát és a Cseh Köztársaságot illető cukorkifizetés összegeivel. Ezen összegeket a 05 03 01 03. költségvetési sorra csoportosították át.

A becsült célhoz kötött bevételek (1 470 millió EUR) e soron történő beszámításával az aktualizált igények így 31 964 millió eurót tesznek ki, így ezen alcím előirányzatainak összege 30 494 millió EUR.

05 03 02. – Egyéb közvetlen támogatások (előirányzatok: - 5 millió EUR)

előirányzatok az előzetes költségvetési tervezetben: 5 780 millió EUR

előirányzatok a módosító indítvány után: 5 775 millió EUR

Az igényelt előirányzatok megtakarítást mutatnak (- 5 millió EUR), ami csekélyebb összegű növekedések és megtakarítások eredménye.

Közelebbről megtakarítást jeleznek előre a 05 03 02 40 - Gyapotra nyújtott területalapú támogatás (- 6 millió EUR) és a 05 03 02 25 - Támogatás fehérjenövényekre (- EUR 5 million) jogcímeken.

POSEI – Közösségi támogatási programok – 05 03 02 50. költségvetési tétel – lásd a 05 02 11 04. megjegyzéseit.

A 05 03 02 51. – POSEI-Egyéb közvetlen támogatások és a korábbi rendszerek költségvetési sor előirányzatai 19 millió euróval növekednek azt követően, hogy Portugália határozatot hozott az Azori-szigeteket érintő tejtermék-kifizetéseknek az egységes támogatási rendszerből történő kivonására. Ennek megfelelően ez nem tényleges növekedést, hanem csak átcsoportosítást jelent az Egységes támogatási rendszer jogcímcsoportból a POSEI-Egyéb közvetlen támogatások és a korábbi rendszerek jogcímcsoportba (05 03 02 51.) kerülnek.

05 04 05. – Vidékfejlesztés (előirányzatok: + 362 millió EUR)

előirányzatok az előzetes költségvetési tervezetben: 12 565 millió EUR

előirányzatok a módosító indítvány után: 12 927 millió EUR

A kötelezettségvállalási előirányzatok növekedése (+ 362 millió EUR) a brit önkéntes moduláció eredménye, amelyet az Egyesült Királyság a 378/2007/EK tanácsi rendelettel összhangban kérvényezett.

2.3. Nemzetközi halászati megállapodások

A Bizottság a 2008. évi előzetes költségvetési tervezet következő módosítását javasolja:

11 03 01. költségvetési jogcímcsoport - Nemzetközi halászati megállapodások: 155,1 millió EUR kötelezettségvállalási előirányzat és 157,1 millió EUR kifizetési előirányzat a 2008. január 1-jéig hatályos megállapodások esetében (ez a 2008. évi előzetes költségvetési tervezetben szereplő 154,4 millió EUR kötelezettségvállalási, illetve 156,4 millió EUR kifizetési előirányzathoz képest egyaránt + 0,7 millió EUR növekedést jelent).

40 02 41 02. költségvetési tétel - Differenciált előirányzatok (kötelező kiadások) a 40 02 - Pénzügyi támogatások tartalékalapja alcímen belül: 38,1 millió EUR kötelezettségvállalási és kifizetési előirányzat a nemzetközi halászati megállapodásokra (-0,7 millió EUR a tervezetben szereplő 38,8 millió euróhoz viszonyítva).

E művelet nettó pénzügyi hatása nulla. A módosítás a kvóta feletti fogásmennyiségek után fizetett pénzügyi kompenzációkkal kapcsolatos, amelyet a Grönladdal kötött megállapodás esetében felfelé (+1,5 millió EUR), a Guineával kötött megállapodás esetében pedig lefelé (- 0,8 millió EUR) korrigáltak.

2.4. A nómenklatúra változása és költségvetési megjegyzések

Kiadások |

Költségvetési tétel | Fellépés | A 2/2008. számú módosító indítvány előirányzatai |

Kötelezettségvállalások | Kifizetések |

05 02 16 A cukoripar szerkezetátalakítási alapja | Az alábbiakra bomlik: |

05 02 16 01. - A cukoripar szerkezetátalakítási alapja | p.m. | p.m. |

05 02 16 02 - A cukoripar szerkezetátalakítási alapját érintő számviteli elszámolások | p.m. | p.m. |

Bevételek |

6 8 0 3 - Az ideiglenes szerkezetátalakítási alaphoz kapcsolódó számlák elszámolása -- Célhoz kötött bevétel | Új tétel | p.m. |

A nómenklatúra e változásai mellett a következő sorok költségvetési megjegyzései kerültek hozzáadásra és/vagy aktualizálásra:

05 02 – Agrárpiaci intervenciók (a célhoz kötött bevételek számadatai)

05 03 – Közvetlen támogatások (a célhoz kötött bevételek számadatai)

05 02 16 01. jogcím - A cukoripar szerkezetátalakítási alapja (új tétel)

05 02 16 02. jogcím - A cukoripar szerkezetátalakítási alapját érintő számviteli elszámolások (új tétel)

05 03 02 51. jogcím – POSEI – Egyéb közvetlen támogatások és korábbi szabályozások

05 04 05 01. jogcím – Vidékfejlesztési programok

11 03 01. jogcímcsoport - Nemzetközi halászati megállapodások (csak táblázat)

6 7 0 1. jogcím — Az EMGA számláinak elszámolása– Célhoz kötött bevétel (a célhoz kötött bevételek számadatai)

6 7 0 2. jogcím — Az EMGA szabálytalanságai – Célhoz kötött bevétel (a célhoz kötött bevételek számadatai)

6 7 0 3. jogcím — Tejtermelők által fizetendő megemelt lefölözés – Célhoz kötött bevétel (a célhoz kötött bevételek számadatai)

6 8 0 1. jogcím — Ideiglenes szerkezetátalakítási összegek – Célhoz kötött bevétel (a célhoz kötött bevételek számadatai)

6 8 0 2. jogcím — Az ideiglenes szerkezetátalakítási alapot érintő szabálytalanságok– Célhoz kötött bevétel (a célhoz kötött bevételek számadatai)

6 8 0 3 - Az ideiglenes szerkezetátalakítási alaphoz kapcsolódó számlák elszámolása -- Célhoz kötött bevétel (új tétel)

ÖSSZEFOGLALÓ TÁBLÁZAT A PÉNZÜGYI KERET FEJEZETEI SZERINTI BONTÁSBAN

Pénzügyi keret fejezet/alfejezet | 2008. évi pénzügyi keret | 2008. évi előzetes költségvetési tervezet+1/2008. sz. módosító indítvány | 2/2008. sz. módosító indítvány | 2008. évi előzetes költségvetési tervezet +1-2/2008. sz. módosító indítvány |

|Kötelezettségvállalási előirányzat |Kifizetési előirányzat |Kötelezettségvállalási előirányzat |Kifizetési előirányzat |Kötelezettségvállalási előirányzat |Kifizetési előirányzat |Kötelezettségvállalási előirányzat |Kifizetési előirányzat | | 1. FENNTARTHATÓ NÖVEKEDÉS [7]

| | | | | | | | | | 1a. Versenyképesség a növekedésért és foglalkoztatásért |9 847 000 000 | |10 270 429 000 |9 538 679 600 | | |10 270 429 000 |9 538 679 600 | |1b. Kohézió a növekedésért és foglalkoztatásért |46 889 000 000 | |46 877 941 445 |40 622 714 507 | | |46 877 941 445 |40 622 714 507 | | Összesen | 56 736 000 000 | |57 148 370 445 | 50 161 394 107 | | |57 148 370 445 | 50 161 394 107 | | Fennmaradó mozgástér | | |87 629 555 | | | |87 629 555 | | | 2. A TERMÉSZETI ERŐFORRÁSOK MEGŐRZÉSE ÉS KEZELÉSE | | | | | | | | | | Ebből: piachoz kötődő kiadások és közvetlen kifizetések |46 217 000 000 | |42 498 990 000 |42 447 050 500 |-1 332 500 000 |-1 331 450 000 |41 166 490 000 |41 115 600 500 | | Összesen | 58 800 000 000 | |56 275 831 496 | 54 770 478 053 | -970 350 000 | -1 331 300 000 | 55 305 481 496 | 53 439 178 053 | | Fennmaradó mozgástér | | |2 524 168 504 | | | |3 494 518 504 | | | 3. UNIÓS POLGÁRSÁG, SZABADSÁG, BIZTONSÁG ÉS A JOG ÉRVÉNYESÜLÉSE | | | | | | | | | | 3a. Szabadság, biztonság és jogérvényesülés |747 000 000 | |691 034 000 |496 446 000 | | |691 034 000 |496 446 000 | |3b. Uniós polgárság |615 000 000 | |598 493 000 |694 383 006 | | |598 493 000 |694 383 006 | | Összesen | 1 362 000 000 | |1 289 527 000 |1 190 829 006 | | |1 289 527 000 |1 190 829 006 | | Fennmaradó mozgástér | | |72 473 000 | | | |72 473 000 | | | 4. AZ EU MINT GLOBÁLIS PARTNER[8]

|7 002 000 000 | | 7 173 414 000 | 8 061 743 400 | | |7 173 414 000 | 8 061 743 400 | | Fennmaradó mozgástér | | | 67 804 000 | | | | 67 804 000 | | | 5. IGAZGATÁS[9]

|7 380 000 000 | |7 286 417 754 | 7 286 977 754 | | |7 286 417 754 | 7 286 977 754 | | Fennmaradó mozgástér | | | 170 582 246 | | | | 170 582 246 | | | 6. KOMPENZÁCIÓ | 207 000 000 | |206 636 292 |206 636 292 | | |206 636 292 |206 636 292 | | Fennmaradó mozgástér | | |363 708 | | | |363 708 | | | ÖSSZESEN | 131 487 000 000 |129 481 000 000 |129 380 196 987 |121 678 058 612 | -970 350 000 |-1 331 300 000 | 128 409 846 987 |120 346 758 612 | | Fennmaradó mozgástér | | |2 923 021 013 |8 119 159 388 | | |3 893 371 013 |9 450 459 388 | |

[1] HL L 248., 2002.9.16., 1. o.

[2] HL L 390., 2006.12.30., 1. o.

[3] HL L 139., 2006.6.14., 1. o.

[4] Az Európai Mezőgazdasági Garanciaalapból (EMGA) finanszírozott kiadások, ezen belül 30 millió EUR a 11. - Halászat és tengerészeti ügyek cím és 274 millió EUR a 17. - Egészségügy és fogyasztóvédelem cím keretében.

[5] Az Európai Mezőgazdasági Garanciaalapból (EMGA) finanszírozott kiadások.

[6] A 2007. május 22-i 552/2007/EK bizottsági rendelet IV. és V. melléklete.

[7] Az 1. fejezetben (1a. alfejezet) a fennmaradó mozgástér kiszámítása során nem vették figyelembe az Európai Globalizációs Alkalmazkodási Alaphoz kapcsolódó előirányzatokat (500 millió EUR).

[8] A 4. fejezetben a 2008-ban fennmaradó mozgástér kiszámítása során nem vették figyelembe a sürgősségi segélyre képzett tartalékot (239,2 millió EUR).

[9] Az 5. fejezet felső korlátja alatt fennmaradó mozgástér kiszámítása során figyelembe vették a 2007-2013 közötti időszakra vonatkozó pénzügyi keret (1) lábjegyzetét a személyzet által a nyugdíjrendszerbe fizetett 77 millió eurós hozzájárulás erejéig.